Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 2004. évi XXIX. törvény 141–143.§-aiban megállapított eltérésekkel.
Paragraph Index: 5587

1. A kiadmányozási jog gyakorlása 1.1. A kiadmányozás joga az adott ügyben döntési jogkörrel rendelkező személyt illeti meg. Az intézkedés-tervezet a kiadmányozással válik hivatalos intézkedéssé. A kiadmányozás magában foglalja az érdemi döntésen kívül az ügyirat irattárba helyezésének jogát is. 1.2. A miniszter adja ki a személyes hatáskörébe tartozó, továbbá a magához vont intézkedéseket. 1.3. Az államtitkár a miniszter akadályoztatása esetén jogosult miniszteri rendelet és utasítás, továbbá irányelv és tájékoztató kiadására. 1.4. A szakállamtitkárok a miniszter és az államtitkár akadályoztatása esetén ügykörükben jogosultak irányelv és tájékoztató kiadására. 1.5. Az államtitkár, a kabinetfőnök és a szakállamtitkárok – a miniszter részére fenntartott intézkedések kiadását kivéve – a felügyeleti területükön az általuk meghatározott ügyekben gyakorolják a kiadás jogát, amelyet a felügyeleti területük legalább főosztályvezetői besorolású vezetőire írásban átruházhatnak. 2006/94. szám 1.6. Ha a kiadás joga a fentiek szerint nem a minisztert, az államtitkárt, a kabinetfőnököt, illetőleg a szakállamtitkárt illeti meg, a főosztály feladatkörébe tartozó ügyekben az intézkedéseket – a más minisztérium, kormányhivatal felső vezetőjéhez címzett átiratok kivételével – a főosztályvezető adja ki. 1.7. Az osztályok vezetői a feladatkörükbe tartozó ügyekben az intézkedéseket kiadhatják, kivéve azokat, amelyekben a kiadás jogát felső vezető gyakorolja, illetőleg a főosztályvezető a maga számára tartotta fenn. 1.8. Az ügyintézőket a főosztályvezető és saját hatáskörébe tartozó ügyben az osztályvezető a feladatkörükbe utalt ügyekben érdemi intézkedést tartalmazó irat aláírására is feljogosíthatja. 1.9. Gazdálkodási jellegű vagy ilyen kihatású ügyekben a kiadási, illetőleg a kötelezettségvállalási, utalványozási, ellenjegyzési, érvényesítő jog az OKM külön szabályzataiban foglalt előírások szerint gyakorolható.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes